# Den Europæiske Unions C 344A/16.

| | ISSN 1977-0871 |
| --- | --- |
| Den Europæiske Unions
  Tidende | C 344A |
| | |
| Dansk udgave | Meddelelser og oplysninger | 63. årgang16. oktober 2020 |

ISSN 1977-0871

Den Europæiske Unions

Tidende

C 344A

Dansk udgave

Meddelelser og oplysninger

63. årgang16. oktober 2020

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2020/C 344 A/01 | Generalsekretariatet — Offentliggørelse af et stillingsopslag vedrørende stillingen som medlem af Udvalget for Forskriftskontrol (lønklasse AD 14, ledende konsulent) — (Ansættelse af en midlertidigt ansat i henhold til artikel 2, litra a), i ansættelsesvilkårene for de øvrige ansatte) — KOM/2020/10396 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2020/C 344 A/01

Generalsekretariatet — Offentliggørelse af et stillingsopslag vedrørende stillingen som medlem af Udvalget for Forskriftskontrol (lønklasse AD 14, ledende konsulent) — (Ansættelse af en midlertidigt ansat i henhold til artikel 2, litra a), i ansættelsesvilkårene for de øvrige ansatte) — KOM/2020/10396

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 16.10.2020 | DA | Den Europæiske Unions Tidende | CA 344/1 |
| --- | --- | --- | --- |

16.10.2020

DA

Den Europæiske Unions Tidende

CA 344/1

---

Generalsekretariatet

Offentliggørelse af et stillingsopslag vedrørende stillingen som medlem af Udvalget for Forskriftskontrol (lønklasse AD 14, ledende konsulent)

(Ansættelse af en midlertidigt ansat i henhold til artikel 2, litra a), i ansættelsesvilkårene for de øvrige ansatte)

KOM/2020/10396

(2020/C 344 A/01)

Hvem er vi?

Udvalget for Forskriftskontrol blev oprettet i 2015 ved en afgørelse truffet af formanden for Europa-Kommissionen (1), senest ændret i 2020 (2). Udvalget for Forskriftskontrol bidrager til Europa-Kommissionens politik for bedre regulering ved at undersøge kvaliteten af konsekvensanalyser, efterfølgende evalueringer samt formålstjenlighedsanalyser og afgive udtalelser om de dertil knyttede udkast til rapporter. Hovedparten af de dokumenter, som Udvalget for Forskriftskontrol får forelagt, udarbejdes og drøftes på engelsk.

Udvalget for Forskriftskontrol består af seks medlemmer og en formand. Medlemmerne af Udvalget for Forskriftskontrol arbejder for udvalget på fuld tid. Tre medlemmer af Udvalget for Forskriftskontrol rekrutteres uden for Europa-Kommissionens tjenestegrene, mens de resterende tre udvælges og udpeges fra Europa-Kommissionen. De eksterne udvalgsmedlemmer udvælges på grundlag af dokumenteret akademisk ekspertise inden for konsekvensanalyse, efterfølgende evaluering og reguleringspolitik generelt, herunder makroøkonomi, mikroøkonomi, social- og arbejdsmarkedspolitik og miljøpolitik.

Alle medlemmer af Udvalget for Forskriftskontrol arbejder for udvalget på fuld tid for en periode på tre år, som ikke kan forlænges. Denne periode kan undtagelsesvis forlænges med op til et år, hvis det er nødvendigt for at sikre kontinuiteten i udvalgets arbejde, dets afbalancerede sammensætning mellem interne og eksterne medlemmer eller dets fulde kapacitet i perioder med usædvanlig stor arbejdsbyrde. Alle medlemmer af Udvalget for Forskriftskontrol er administrativt tilknyttet Europa-Kommissionens Generalsekretariat. De er omfattet af bestemmelserne for øvrige ansatte i Den Europæiske Union (3) og Europa-Kommissionens kodeks for god forvaltningsskik. Disse bestemmelser omfatter bl.a. en række strenge regler om etik, fortrolighed og interessekonflikter, som er specielt relevante og vigtige for Udvalgets aktiviteter. I overensstemmelse med bestemmelserne for tjenestemænd og øvrige ansatte i Den Europæiske Union kan bestyrelsesmedlemmerne offentliggøre artikler i løbet af ansættelsesperioden, forudsat at dette ikke griber ind i deres mandat.

Hvad kan vi tilbyde?

Et udfordrende arbejde som medlem af Udvalget for Forskriftskontrol. Medlemmerne skal bl.a.:

| — | vurdere kvaliteten af de indsendte evalueringsrapporter og formålstjenlighedsanalyser af eksisterende politikker og konsekvensanalyser, der er udarbejdet til støtte for Kommissionens nye politiske initiativer |
| --- | --- |

—

vurdere kvaliteten af de indsendte evalueringsrapporter og formålstjenlighedsanalyser af eksisterende politikker og konsekvensanalyser, der er udarbejdet til støtte for Kommissionens nye politiske initiativer

| — | deltage i arbejdet med at udarbejde udtalelser om indsendte rapporter vedrørende konsekvensanalyser, evalueringer og formålstjenlighedsanalyser og henstillinger om, hvordan de kan forbedres |
| --- | --- |

—

deltage i arbejdet med at udarbejde udtalelser om indsendte rapporter vedrørende konsekvensanalyser, evalueringer og formålstjenlighedsanalyser og henstillinger om, hvordan de kan forbedres

| — | under formandens vejledning rådgive Kommissionens enkelte tjenestegrene med hensyn til anvendelse og fortolkning af de relevante retningslinjer, herunder især krævende vurderinger og evalueringer, og om metodespørgsmål, hvor det er relevant. |
| --- | --- |

—

under formandens vejledning rådgive Kommissionens enkelte tjenestegrene med hensyn til anvendelse og fortolkning af de relevante retningslinjer, herunder især krævende vurderinger og evalueringer, og om metodespørgsmål, hvor det er relevant.

Hvem søger vi? (udvælgelseskriterier)

Den ideelle ansøger skal have fremragende faglige egenskaber, være dynamisk og bør desuden opfylde følgende udvælgelseskriterier:

Personlige kvaliteter

| — | Særdeles gode mundtlige og skriftlige kommunikationsfærdigheder med henblik på at etablere kontakter til samt kommunikere og samarbejde effektivt og problemfrit med interne og eksterne interessenter og repræsentere Kommissionen i eksterne fora. |
| --- | --- |

—

Særdeles gode mundtlige og skriftlige kommunikationsfærdigheder med henblik på at etablere kontakter til samt kommunikere og samarbejde effektivt og problemfrit med interne og eksterne interessenter og repræsentere Kommissionen i eksterne fora.

Tekniske færdigheder og erfaring

| — | Dokumenteret kendskab til og kompetence inden for processer og metoder i forbindelse med reguleringspolitik, konsekvensanalyse eller efterfølgende evaluering, bl.a. dokumenteret gennem en omfattende akademisk løbebane, herunder navnlig relevante publikationer |
| --- | --- |

—

Dokumenteret kendskab til og kompetence inden for processer og metoder i forbindelse med reguleringspolitik, konsekvensanalyse eller efterfølgende evaluering, bl.a. dokumenteret gennem en omfattende akademisk løbebane, herunder navnlig relevante publikationer

| — | Indgående kendskab til EU's politikker og EU's beslutningsprocesser, herunder Kommissionens politik for bedre regulering |
| --- | --- |

—

Indgående kendskab til EU's politikker og EU's beslutningsprocesser, herunder Kommissionens politik for bedre regulering

| — | Specialviden inden for et eller flere af følgende områder: makroøkonomi, mikroøkonomi, socialpolitik og miljøpolitik |
| --- | --- |

—

Specialviden inden for et eller flere af følgende områder: makroøkonomi, mikroøkonomi, socialpolitik og miljøpolitik

Ledelses-/rådgivningsfærdigheder på højt niveau

| — | Gode analytiske færdigheder og udpræget sans for strategisk tænkning |
| --- | --- |

—

Gode analytiske færdigheder og udpræget sans for strategisk tænkning

| — | Særdeles gode koordineringsevner |
| --- | --- |

—

Særdeles gode koordineringsevner

Den udvalgte ansøger skal have eller kunne få udstedt et gyldigt sikkerhedsgodkendelsescertifikat fra den nationale sikkerhedsmyndighed. En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. (Bemærk at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger).

Ansøgerne skal (udvælgelseskriterier)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: Som ansøger skal man være statsborger i en af Den Europæiske Unions medlemsstater. |
| --- | --- |

—

Nationalitet: Som ansøger skal man være statsborger i en af Den Europæiske Unions medlemsstater.

| — | Universitetsuddannelse eller eksamensbevis: ansøgerne skal have:






  a) | enten en uddannelse på universitetsniveau, der er afsluttet med eksamensbevis, hvis uddannelsen er normeret til mindst fire år |
| --- | --- | --- |

—

Universitetsuddannelse eller eksamensbevis: ansøgerne skal have:

a)

enten en uddannelse på universitetsniveau, der er afsluttet med eksamensbevis, hvis uddannelsen er normeret til mindst fire år

| b) | en uddannelse på universitetsniveau, der er afsluttet med eksamensbevis, og mindst et års relevant erhvervserfaring, hvis uddannelsen er normeret til mindst tre år. Erhvervserfaringen på et år kan ikke medregnes i den erfaring, der nedenfor kræves efter endt uddannelse. |
| --- | --- |

b)

en uddannelse på universitetsniveau, der er afsluttet med eksamensbevis, og mindst et års relevant erhvervserfaring, hvis uddannelsen er normeret til mindst tre år. Erhvervserfaringen på et år kan ikke medregnes i den erfaring, der nedenfor kræves efter endt uddannelse.

| — | Erhvervserfaring: have mindst 15 års erhvervserfaring (4) efter endt uddannelse på et område, som ovennævnte kvalifikationer giver adgang til. |
| --- | --- |

—

Erhvervserfaring: have mindst 15 års erhvervserfaring (4) efter endt uddannelse på et område, som ovennævnte kvalifikationer giver adgang til.

| — | Rådgivningsmæssig erfaring: Mindst 5 år af erhvervserfaringen efter endt uddannelse skal være erhvervet fra en rådgivningsfunktion (5) på højt niveau inden for et område med relevans for denne stilling. |
| --- | --- |

—

Rådgivningsmæssig erfaring: Mindst 5 år af erhvervserfaringen efter endt uddannelse skal være erhvervet fra en rådgivningsfunktion (5) på højt niveau inden for et område med relevans for denne stilling.

| — | Sprog: Ansøgere skal have et indgående kendskab til et af de officielle sprog i Den Europæiske Union (6) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgere skal have et indgående kendskab til et af de officielle sprog i Den Europæiske Union (6) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afprøve, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: i hele den treårige mandatperiode være under pensionsalderen, som for EU-tjenestemænd er udgangen af den måned, hvor tjenestemanden fylder 66 år (jf. personalevedtægtens artikel 52, litra a) (7)). |
| --- | --- |

—

Aldersgrænse: i hele den treårige mandatperiode være under pensionsalderen, som for EU-tjenestemænd er udgangen af den måned, hvor tjenestemanden fylder 66 år (jf. personalevedtægtens artikel 52, litra a) (7)).

Udvælgelse og udnævnelse

Den beståede ansøger udvælges af Europa-Kommissionen i henhold til gældende udvælgelses- og ansættelsesprocedurer (se også Compilation Document on Senior Officials Policy (8)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af adgangsbetingelserne og identificerer de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der går videre til en uddybende samtale med Europa-Kommissionens Rådgivende Udvalg for Udnævnelser. Udvalget afgør under hensyntagen til udvælgelsespanelets konklusioner, hvilke ansøgere der indbydes til en samtale.

Ansøgere, der indkaldes til en samtale med udvalget, vil skulle deltage i et assessmentcenter for ledere af en dags varighed ledet af eksterne rekrutteringskonsulenter. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen som medlem af Udvalget for Forskriftskontrol.

Ansøgerne på udvalgets slutliste vil blive indkaldt til samtale med Kommissionens medlem med ansvar for bedre regulering (9).

Efter disse samtaler træffer Europa-Kommissionen afgørelsen om udnævnelsen.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (10).

Først når den relevante medlemsstat har givet personelsikkerhedsgodkendelse, og først når sikkerhedsgodkendelsesproceduren er afsluttet med den lovpligtige orientering fra Europa-Kommissionens sikkerhedsdirektorat, vil ansøgeren kunne få adgang til EUCI i klassifikationsgraden CONFIDENTIEL UE/EU CONFIDENTIAL eller højere og kunne deltage i møder, hvor sådanne EUCI drøftes.

Lige rettigheder

Europa-Kommissionen fører en aktiv ligestillingspolitik og politik for ikke-forskelsbehandling i overensstemmelse med artikel 1d i personalevedtægten.

Ansættelsesvilkår

Løn- og ansættelsesvilkårene er fastsat i personalevedtægten.

Den udvalgte ansøger ansættes som midlertidigt ansat i lønklasse AD 14. Vedkommende vil afhængigt af varigheden af hans eller hendes erhvervserfaring blive indplaceret på trin 1 eller trin 2 i lønklassen. Der er tale om en midlertidig ansættelse af tre års varighed, som undtagelsesvis kan forlænges med højst et år.

Der gøres opmærksom på, at alle nyansatte i henhold til personalevedtægten skal gennemgå en ni måneders prøvetid.

Tjenestestedet er Bruxelles, Belgien, hvor Udvalget for Forskriftskontrol er hjemmehørende.

Uafhængighed og erklæring om interesser

Inden sin tiltræden skal den ledende konsulent afgive en erklæring om, at vedkommende forpligter sig til at optræde uafhængigt og handle i almenhedens interesse og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis et af kriterierne ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for de forskellige trin i proceduren:

https://ec.europa.eu/dgs/human-resources/seniormanagementvacancies/

Ansøgere skal have en gyldig e-mailadresse. Den benyttes til at bekræfte ansøgningen og til al kontakt undervejs på de forskellige trin i udvælgelsesproceduren. Enhver ændring af e-mailadresse skal derfor meddeles Europa-Kommissionen.

Ansøgningen er først færdiggjort, når der er uploadet et CV i PDF-format og skrevet en begrundelse online (maks. 8 000 skrifttegn). Ansøgere kan indgive deres CV og begrundelse på hvilket som helst af de officielle sprog i Den Europæiske Union.

Når onlineansøgningen er afsluttet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager nogen mail med bekræftelse af ansøgningen, er ansøgningen ikke blevet registreret!

Bemærk, at det ikke er muligt at følge ansøgningens videre forløb elektronisk. Ansøgerne modtager svar på ansøgningen direkte fra Europa-Kommissionen.

Hvis der ønskes yderligere oplysninger og/eller der opstår tekniske problemer, kan der sendes en e-mail til: HR-MANAGEMENT-ONLINE@ec.europa.eu.

Ansøgningsfrist

Ansøgningsfristen er den 16. november 2020 kl. 12.00 lokal tid i Bruxelles, hvorefter det ikke længere vil være muligt at søge.

Ansøgerne har selv ansvaret for, at den elektroniske ansøgning indsendes inden fristens udløb. Det anbefales på det kraftigste ikke at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, før den er afsluttet, hvorpå hele processen skal gentages. Det er ikke muligt at søge efter fristens udløb. Ansøgninger, som indkommer efter fristens udløb, godtages ikke.

Vigtige oplysninger til ansøgerne

Ansøgerne gøres opmærksom på, at udvælgelseskomitéens arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dens medlemmer. Alle spørgsmål skal rettes til de relevante panelers sekretariat.

Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EU) 2018/1725 (11). Dette gælder især oplysningernes fortrolighed og sikkerhed.

---

(1)  Afgørelse C(2015) 3263 af 19. maj 2015 om oprettelse af et uafhængigt Udvalg for Forskriftskontrol.

(2)  Afgørelse P(2020) 2 af 23. januar 2020 om et uafhængigt Udvalg for Forskriftskontrol.

(3)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA.

(4)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller yder af en tjeneste. Erhvervsaktiviteter på deltidsbasis medregnes forholdsmæssigt på basis af den attesterede procentdel fuldtidsarbejdstimer. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. Ph.d.-studier sidestilles med erhvervserfaring, selv om de ikke er lønnet, men for en periode på højst tre år, forudsat at Ph.d.-studierne afsluttes med et positivt resultat. En given periode kan kun medregnes én gang.

(5)  Ansøgerne skal for alle de år, hvor rådgivningserfaringen er opnået, tydeligt anføre følgende i deres CV: 1) stillingsbetegnelse og arbejdsopgaver; 2) det præcise område og niveau i organisationen, hvor stillingen var placeret (antal hierarkisk overordnede og underordnede); 3) rapporteringslinjerne for hver stilling, ansøgeren har haft.

(6)  http://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=DA.

(7)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA.

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

Europa-Kommissionen vil gennemføre udvælgelsesproceduren på engelsk, fransk eller tysk.

(9)  Med mindre det pågældende medlem af Kommissionen i overensstemmelse med Kommissionens afgørelse af 5. december 2007 (PV(2007) 1811) har uddelegeret denne opgave til et andet medlem af Kommissionen.

(10)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(11)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger (EUT L 295 af 21.11.2018, s. 39).

---